Document ID: /roh_data/filtered/Billingualer_Corpus_interleaved-de-rm.jsonl.gz/817

This is a text translated from German to Rumantsch Grischun.
Regierung lehnt undifferenzierte Pauschalbeiträge in der Berufsbildung ab

Die neue Verordnung über die Berufsbildung BBV will "eine optimale berufliche Bildung für alle Bedürfnisse und Bereiche" langfristig gewährleisten. Diese Zielsetzung unterstützt auch die Bündner Regierung in ihrer Vernehmlassung an das Eidgenössiche Volkswirtschaftsdepartement und stellt gleichzeitig klar: Die Berufsbildung im Kanton Graubünden muss auch in Zukunft den Nachwuchs für die Wirtschaft in den entlegenen Regionen sichern und die Ausbildung zu Berufen gewährleisten, die nicht mit den Klassengrössen der Wirtschaftszentren des Mittellandes zu vergleichen sind.

In diesem Sinne fordert die Bündner Regierung vom Bund, die Verordnung mit speziellen Bestimmungen für den Bereich der Gesundheits- und Sozialberufe zu ergänzen; zudem muss sie klar regeln, wann private Anbieter in der Grund- und Weiterbildung subventioniert werden müssen. Schliesslich verlangt die Regierung eine Überarbeitung der BBV im Bereich der zu erwartenden Kosten. Speziell der Wechsel von der Defizitfinanzierung zu einer undifferenzierten Pauschalsubventionierung der Berufsbildung durch den Bund würde den Kanton Graubünden finanziell zusätzlich massiv belasten. Das Berufsbildungsgesetz und die BBV sollen deshalb nicht vor Januar 2005 - statt im Januar 2004 - in Kraft treten.

Neues Amt für Militär und Zivilschutz per 2004 operativ tätig

Im Finanz- und Militärdepartement Graubünden werden das Amt für Zivilschutz und Katastrophenhilfe und das Kreiskommando per 1. Januar zum neuen "Amt für Militär und Zivilschutz" verschmolzen. Dabei sollen ähnliche Aufgaben zusammengeführt, Doppelspurigkeiten vermieden und Synergien mit den unterstützenden Dienststellen realisiert werden. Mittelfristig wird das neue Amt auch räumlich zusammengeführt. Gleichzeitig werden in den Gemeinden die Posten des Sektionschefs und des Zivilschutzstellenleiters auf künftig eine einzige Person übertragen.

Neues Gebührenmodell für die landwirtschaftliche Beratung

Je höher das öffentliche Interesse einer Leistung, desto tiefer die dafür verlangte Gebühr. Per 1. September 2003 werden die Gebühren für Beratungen am Landwirtschaftlichen Bildungs- und Beratungszentrum LBBZ nach diesem Grundsatz bemessen. Die Preisspanne variiert in den drei Kategorien "Beratungen in überwiegend öffentlichem Interesse", "Beratungen in teilweise öffentlichem Interesse und "Beratung in privatem Interesse" zwischen null und knapp 100 Franken pro Stunde. Die Regierung hat die entsprechende Totalrevision des Gebührentarifs genehmigt. Der Bund regelt per 1. April 2004 die Finanzhilfe für die landwirtschaftliche und bäuerlich-hauswirtschaftliche Beratung ebenfalls nach diesem Grundsatz, allerdings mit einer feineren Abstufung.

Vorbehalte bei allzu rascher Liberalisierung der Postversorgung

Die neue Postverordnung verpflichtet die Post, u.a. ein flächendeckendes Poststellennetz zu führen, die Zustellung der Post zu Hause weiterhin im Angebot zu haben, wirtschaftlich mit den vorhandenen Mitteln umzugehen und Rationalisierungspotenziale zu nutzen. Die Bündner Regierung begrüsst die eingeschlagene Richtung, hätte aber bereits heute gerne eine Vorlage für die allfällige Abgeltung der ungedeckten Kosten eines solchen Universaldienstes gesehen. Der Bund plant in dieser Frage erst dann eine Vorlage auszuarbeiten, wenn die heutigen Führungsinstrumente dafür nicht ausreichen sollten. Die Regierung hat sich zudem in ihrer Vernehmlassung an das Eidgenössische Departement für Umwelt, Verkehr, Energie und Kommunikation dafür ausgesprochen, bei weiteren Liberalisierungsschritten eine vorsichtige Strategie zu wählen. Die bisherigen Erfahrungen haben gezeigt, dass trotz der Verpflichtung, einen Universaldienst aufrecht zu erhalten, die Berg- und Randregionen benachteiligt würden.

Steuerkraftausgleich 2004 mit einem Satz von 84 Prozent

Die Regierung hat den Ausgleichssatz 2004 für finanzschwache Gemeinden auf 84 Prozent festgelegt. Dafür hat sie rund 14,5 Millionen Franken bewilligt.

Der Ausgleichssatz gleicht die relative Steuerkraft der beitragsberechtigten Gemeinden bis auf 84 Prozent des kantonalen Mittels aus. Als finanzschwach gelten Gemeinden in den Finanzkraftgruppen vier und fünf. Beitragberechtigt sind Gemeinden mit einem Gemeindesteuerfuss von mindestens 120 Prozent.

Gleichzeitig hat die Regierung die Einteilung der Gemeinden in den Finanzkraftgruppen eins bis fünf für die Jahre 2004 und 2005 vorgenommen. Die neue Finanzgruppeneinteilung kann

hier

heruntergeladen werden.

Ausführungsbestimmungen zum Zivilstandswesen revidiert

Per Ende Mai 2003 sind die ehemals 198 Bündner Zivilstandsämter auf deren 30 zusammengeführt und mit der gesamtschweizerischen Zivilstandsdatenbank (Infostar) vernetzt worden. Dies hat eine Teilrevision der "Ausführungsbestimmungen zur Vollziehungsverordnung des Grossen Rats über das Zivilstandswesen" zur Folge. Die Regierung hat die entsprechenden Anpassungen genehmigt.

Aus Gemeinden und Regionen

- Temporeduktion in Grono: Auf der Kantonsstrasse in Grono wird im Bereich der Bushaltestelle "Grono Bivio Calanca" die Höchstgeschwindigkeit auf 50 (bisher 60) km/h reduziert.

- Höchstgewicht Verbindungsstrasse Madernal-Pardomat: Von der Abzweigung Punt Russein bis vor die Rheinbrücke Madernal wird das Höchstgewicht von bisher sieben auf 13 resp. von Mitte Mai bis Mitte Oktober auf 18 Tonnen erhöht.

- Revidierte Ortsplanungen: Die Regierung hat die Revision diverser Planungsmittel der Gemeinden Bergün/Bravuogn, Domat/Ems, Fanas, Innerferrera, Waltensburg/Vuorz und Breil/Brigels genehmigt.

- Revidierte Gemeindesteuergesetze: Die Gemeindesteuergesetze der Gemeinden Klosters-Serneus, Filisur und Donat (Neuschaffung des Gemeindesteuergesetzes) können in Kraft treten. Die Regierung hat sie bewilligt.

- Wasserversorgung: Für die Sanierung der Wasserversorgung in Conters i.P. hat die Regierung einen kantonalen Beitrag von rund 35'000 Franken beschlossen.

Kantonsbeiträge an verschiedene Institutionen

- Unwetter 2002: Für weitere sechs Instandstellungsprojekte nach den Unwettern vom November 2002 (Wegkonsortium Obernolla, Gemeinden Savognin, Mutten, Chur, Churwalden sowie Calancastrasse) hat die Regierung rund 1,1 Millionen Franken genehmigt.

Strassenprojekte

- Korrektion und Verbreitung der Schanfiggerstrasse in St. Peter innerorts und Umfahrung Flims / Sicherheitsstollen Porta Vallorca: Die Regierung hat beide Projekte genehmigt.

- Für Sicherheitsinfrastruktur in den Tunnels Crapteig, Isla Bella, Gotschna und Flimserstein sowie für Baumeisterarbeiten am Anschluss Scuol West und am Schwerverkehrskontrollplatz Unterrealta hat die Regierung rund 4,2 Millionen Franken genehmigt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 14.08.2003

La regenza refusa contribuziuns pauschalas betg differenziadas en la furmaziun professiunala

La nova ordinaziun davart la furmaziun professiunala OFPr vul garantir a lunga vista "ina furmaziun professiunala optimala per tut ils basegns e secturs". Questa finamira sustegna er la regenza grischuna en sia consultaziun al departament federal da l'economia e punctuescha il medem mument: La furmaziun professiunala en il chantun Grischun sto segirar er en l'avegnir la generaziun giuvna per l'economia en las regiuns periferas e garantir la furmaziun da professiuns che na pon betg vegnir cumparegliadas cun la grondezza da classas dals centers economics da la Bassa.

En quest senn dumonda la regenza grischuna la confederaziun d'agiuntar l'ordinaziun cun disposiziuns spezialas per il sectur da las professiuns da sanadad e socialas; ultra da quai sto ella reglar cleramain cur che purschiders privats da la furmaziun da basa e supplementara ston vegnir subvenziunads. A la fin dumonda la regenza che la OFPr vegnia repassada per il sectur dals custs che ston vegnir spetgads. Spezialmain la midada da la finanziaziun da deficit ad in subvenziunament pauschal betg differenzià da la furmaziun professiunala tras la confederaziun engrevgiass supplementarmain il chantun Grischun en moda massiva areguard las finanzas. La lescha federala davart la furmaziun professiunala e la OFPr na duai pervi da quai betg entrar en vigur avant il schaner 2005 enstagl dal schaner 2004.

Il nov uffizi da militar e da protecziun civila cumenza il 2004 cun sia lavur operativa

En il departament da finanzas e militar dal Grischun vegnan unids a partir dal 1. da schaner l'uffizi per la protecziun civila e l'agid en cas da catastrofas ed il commando cirquital al nov "uffizi da militar e da protecziun civila". Latiers duain vegnir unidas incumbensas sumegliantas, evitadas duplicitads e realisadas sinergias cun ils posts da servetsch da sustegn. A vista mesauna vegn il nov uffizi er manà ensemen areguard il spazi. Il medem mument vegnan transferids en l'avegnir en las vischnancas ils posts dal schef da secziun e dal chau da l'uffizi da la protecziun civila ad ina singula persuna.

Nov model da taxas per la cussegliaziun agricula

Pli aut che l'interess public è per ina prestaziun, e pli bass che la taxa pretendida per quella è. Per il 1. da settember 2003 vegnan calculadas tenor quest princip las taxas per la cussegliaziun al center da furmaziun e cussegliaziun agricula Plantahof CFCA. Il spectrum dals pretschs variescha en las trais categorias "cussegliaziun en l'interess public predominant", "cussegliaziun en l'interess public parzial" e "cussegliaziun en l'interess privat" tranter nolla e stgars 100 francs l'ura. La regenza ha approvà la revisiun totala correspundenta da la tariffa da taxas. La confederaziun regla per il 1. d'avrigl 2004 l'agid finanzial per la cussegliaziun agricula e d'economia da chasa purila er tenor quest princip, però cun ina graduaziun pli fina.

Resalvas tar ina liberalisaziun memia sperta dal servetsch postal

La nova ordinaziun da posta oblighescha la posta tranter auter da manar ina rait cumpletta d'uffizis postals, da porscher vinavant la distribuziun da la posta a chasa, d'utilisar ils meds avant maun a moda economica e da trair a niz il potenzial da raziunalisaziun. La regenza grischuna salida la direcziun tschernida, avess dentant vesì gugent gia oz in sboz per las eventualas indemnisaziuns dals custs nuncuverts d'in tal servetsch universal. La confederaziun prevesa en questa dumonda d'elavurar pir alura in project, cur ch'ils instruments directivs actuals n'avessan betg pli da bastair. La regenza è ultra da quai s'exprimida en sia consultaziun al departament federal per ambient, traffic, energia e communicaziun d'eleger ina strategia precauta tar ulteriurs pass da liberalisaziun. Las experientschas fatgas fin ussa han mussà che las regiuns muntagnardas e periferas vegnian dischavantagiadas malgrà l'obligaziun da mantegnair in servetsch universal.

Gulivaziun da la forza fiscala 2004 cun ina quota da 84 pertschient

La regenza ha fixà la quota da gulivaziun 2004 per vischnancas deblas da finanzas sin 84 pertschient. Per quai ha ella deliberà var 14,5 milliuns francs.

La quota da gulivaziun gulivescha la forza fiscala relativa da las vischnancas cun dretg da contribuziun fin a 84 pertschient da la media chantunala. Sco vischnancas deblas da finanzas valan las vischnancas da la gruppa da forza finanziala quatter e tschintg. Il dretg da contribuziun han vischnancas cun in pe da taglia communala d'almain 120 pertschient.

Il medem mument ha la regenza fatg la classificaziun da las vischnancas en las gruppas da forza finanziala in fin tschintg per ils onns 2004 e 2005. La nova classificaziun en las gruppas da forza finanziala po vegnir chargiada

qua

sin l'agen computer.

Revedì las disposiziuns executivas tar ils fatgs dal stadi civil

Per la fin da matg 2003 èn vegnids unids ils 198 uffizis da stadi civil da pli baud ad ussa 30; ultra da quai èn els vegnids colliads cun la banca da datas per il stadi civil da l'entira Svizra (infostar). Quai ha per consequenza ina revisiun da las "disposiziuns executivas tar l'ordinaziun executiva davart il stadi civil dal cussegl grond". La regenza ha approvà las adattaziuns correspundentas.

Da vischnancas e regiuns

- Reducziun dal tempo a Grono: Sin la via chantunala a Grono vegn reducida la sveltezza maximala en la regiun da la fermada dal bus "Grono Bivio Calanca" a 50 km/h (fin ussa 60 km/h).

- Pais maximal per la via da colliaziun Madernal-Pardomat: Da la bifurcaziun Punt Russein fin tar la punt dal Rain da Madernal vegn dauzà il pais maximal da fin ussa set a 13 tonnas resp. da mez matg fin mez october a 18 tonnas.

- Planisaziuns localas revedidas: La regenza ha approvà la revisiun da divers meds da planisaziun da las vischnancas da Bravuogn, Domat, Fanas, Calantgil, Vuorz e Breil.

- Leschas da taglia communalas revedidas: Las leschas da taglia communalas da las vischnancas da Claustra-Serneus, Filisur e Donat (creaziun nova da la lescha da taglia communala) pon entrar en vigur. La regenza las ha approvadas.

- Provediments d'aua: Per la sanaziun dal provediment d'aua da Cunter en il Partenz ha la regenza deliberà ina contribuziun chantunala da var 35'000 francs.

Contribuziuns chantunalas a differentas instituziuns

- Malauras 2002: Per sis ulteriurs projects da reparaziun en connex cun las malauras dal november 2002 (consorzi da vias Obernolla, vischnancas da Savognin, Mut, Cuira, Churwalden sco er la via da la Val Calanca) ha la regenza approvà var 1,1 milliuns francs.

Projects da vias

- Correcziun e schlargiament da la via da Scanvetg a St. Peter dadens il vitg e sviament Flem / galaria da segirezza Porta Vallorca: La regenza ha approvà domadus projects.

- Per l'infrastructura da segirezza en ils tunnels Crapteig, Isla Bella, Gotschna e Crap da Flem sco er per lavurs d'impressari vi da l'access Scuol vest e vi da la plazza da controlla per il traffic da camiuns pesants Unterrealta ha la regenza deliberà var 4,2 milliuns francs.

chanzlia chantunala dal Grischun

Gremi: Regenza

Funtauna: rg chanzlia chantunala dal Grischun

Data: 14.08.2003